દરમિયાન ઉત્તરાખંડના રાજ્યપાલ કે. કે. પૌલે વિધાનસભા સ્પીકર ગોવિંદસિંહ કુંજવાલને સૂચના આપી છે કે કોંગ્રેસના બળવાખોર ધારાસભ્યોને ગેરલાયક ઠરાવવામાં ન આવે. રાજ્યપાલે ૧૮ માર્ચની સ્થિતિ યથાવત્ જાળવી રાખવા સૂચના આપી છે. વિશ્વાસનો મત સાબિત કરવાના એક અઠવાડિયા પૂર્વે કોંગ્રેસે સોમવારે પૂર્વ મુખ્યપ્રધાન વિજય બહુગુણાના પુત્ર સાકેત અને સંયુકત મંત્રી અનિલ ગુપ્તાની પક્ષ વિરોધી પ્રવૃત્તિઓ બદલ પક્ષમાંથી હકાલપટ્ટી કરી દીધી છે. ચોમેર સંકટથી ઘેરાયેલા મુખ્યપ્રધાન હરીશ રાવતે કેન્દ્ર અને ભાજપ પર તેમની સરકારને અસ્થિર કરવા માટે મની પાવર અને મસલ્સ પાવરનો ઉપયોગ કર્યો હોવાનો આક્ષેપ કરે છે.